Lav et referat af nedenstående tekst:

Tekst:
Humøret er højt på Voergaard Slot, der mandag tog imod 270 udenlandske gæster, som var på besøg for at høre om slottets historie. Selvom turisterne ankom med et krydstogtskib til Skagen, skippede de Grenen og hoppede i stedet på bussen til Voergaard Slot ved Dronninglund. - Vi valgte det på grund af alle de smukke ting, der er her – og historien, siger Janet Komoroske fra USA. Lysten til at komme rundt i Nordjylland og ikke bruge al tiden i den havneby, de anløber, glæder Mikael Klitgaard, der er borgmester i Brønderslev Kommune. - Der er altid nogle afledte effekter, og turisme er en af de ting, vi skal leve af i fremtiden. Det skal vi gøre noget for i de nordjyske kommuner, siger Mikael Klitgaard (V). På Voergaard Slot er bestyrelsesformanden glad for, at en helt ny gruppe turister vælger at bruge tid på slottet fra 1481. - Det hjælper på Voergaard Slots omdømme. Det kan vi se – vi får rigtig meget omtale, og antallet af krydstogtsturister, der besøger slottet, er stigende, siger bestyrelsesformand Anker Laden-Andersen. Efter 50 minutters rundvisning går turen atter til Skagen, hvor skibet venter. Og turen til Voergaard Slot har været det hele værd. - Det er fantastisk, som de har bevaret det hele gennem århundreder, og at det ikke er blevet ødelagt, siger Sue Labetti fra USA. Ifølge Copenhagen Cruise Network har Skagen og Aalborg i 2018 besøg af omkring 100.000 krydstogtgæster.

Referat:
Krydstogtturismen gavner ikke kun de byer, skibene ankommer i. Turisterne tager nemlig gerne ud for at besøge de nordjyske attraktioner.